الحمد لله والصلاة والسلام على رسول الله. النبي عليه الصلاة والسلام بيقول ان الايمان ليأرز الى المدينة كما تأرز الحي الى جحرها. حد حاجة؟ ايوة في ايه يا اسماعيل؟ طيب الحمد لله. ان الايمان ليأرز الى المدينة كما تأرز الحي الى جحرها. يعني ايه الكلام ده
هيا لما تيجي تهرب من اي خطر بتجري بسرعة جدا تروح الجحر بتاعها الحركة دي اسمها تأرز يعني ايه بتروح بسرعة او بتهرب سرعة ناحية الايه الجحر. النبي عليه الصلاة والسلام بيقول ان الايمان ليأرز الى المدينة كما تأرز الحية الى جحرها. يعني المدينة دي كلها ايمان
يعني لما تروح المدينة قلبك اتملى ايمان بفضل الله سبحانه وتعالى. عشان كده من مميزات العمرة ان تبقى المدينة قبل مكة انك تروح الاول المدينة. تنفصل تماما شعوريا عن اللي بيحصل في المنصورة وفي مصر وكل المشاكل اللي هناك. وعن اهلك وعن دراستك وعن كل حاجة. وتفصل نفسك تماما. وتتملى ايمان من المدينة
تروح مكة وانت جاهز بقى. تروح مكة وانت جاهز على عمرة مباشرة. اتمليت مدينة خدت آآ اتمليت ايمان من المدينة. رايح بفضل الله سبحانه وتعالى ايه؟ جاهز على العمرة على طول
غير اما تبقى جاي مسلا من مصر على مكة جاي بقى بايه؟ بلسه المشاكل وعمال تفكر مين عمل ايه؟ ومين اتحبس؟ ومين اتضرب؟ ومين راح والنتيجة قربت تزهر ومش عارف ايه ودخلت
على العمر على طول تلاقي نفسك لسه انت عمال تطوف ولسه الافكار بتاعة المنصورة عمالة او بتاعة القاهرة او ايا كان انت جاي منين عمالة لسه تطوف في دماغك ولسه المشاكل في دماغك وعمال تعمل عمرة وانت لسة مش مركز. فمن فوايد الايه؟ ان المدينة الاول انك انت تنفصل تماما تتملى
قبل ما تروح تروح بفضل الله سبحانه وتعالى جاهز على العمرة على طول. اه المدينة فيها شوية حاجات كده بالنسبة لاول مرة يروح اه يعني هيحتاج يعرفها من اول مرة يروح عمرة؟ اول مرة. رحت قبل كده بس في حتة تانية. بس في حتة تانية
طيب بصوا يا جماعة المسجد طبعا آآ مسجد النبي عليه الصلاة والسلام مش زي ما هو موجود دلوقتي كده. مسجد طبعا كان اصغر بكتير اللي هو الجزء اللي قداماني في المسجد بس. خلاص؟ بدأ المسجد ده يتوسع من على اليمين وعن الشمال ومن قدام ومن ورا. خلاص
فالمسجد طبعا دلوقتي ضخم جدا. آآ فيه حتة في المدينة او في المسجد النبوي اسمها الروضة. اسمها اللي هي الروضة قال عنها النبي عليه الصلاة والسلام ما بين بيت ومنبري روضة من رياض الجنة. ما بين بيتي بيت النبي عليه الصلاة والسلام اللي هو دفن فيه. دلوقتي موجود ومنبري اللي هو منبر النبي عليه الصلاة والسلام
روضة من رياض الجنة. قال لك ايه روضة من رياض الجنة دي؟ قال لك اما ان العبادة فيها بتوديك الجنة يعني كتر العبادة في المكان ده. بيدخلك الجنة او ان المكان ده اهو بحاله كده بشكله ده بيبقى زيه بالزبط في الجنة. يعني المكان ده بيتنقل الجنة. يعني اكنك بالزبط جوة الجنة. ما بين ايه؟ بيت
ومنبري تلاقي كل السجاد بتاع الحرم باللون الايه؟ الاحمر. ما عدا الروضة سجادها لونه ايه؟ لونه اخضر. لونه اخضر فاتح كده طفي انك في الروضة. آآ طبعا المحراب بتاع النبي عليه الصلاة والسلام كان هو اول حاجة في المسجد. وعلى يمين المحراب وهو بيصلي
منبر وعلى الشمال بيت النبي عليه الصلاة والسلام اللي هو ايه؟ دفن فيه اللي هو قبر النبي عليه الصلاة والسلام دلوقتي. لما وسعوا المسجد من قدام يعني من قدام القبلة اتوزع حوالي آآ سبع صفوف كده تقريبا. فاصبح محراب النبي عليه الصلاة والسلام فين؟ في الصف التامن تقريبا
المهم هيجي يصلي هيصلي فين؟ ها يصلي قدام ولا ورا؟ ايه رأيكم؟ يصلي قدام ولا يصلي ورا هم واحد بيقول ورا. قدام. قدام. قدام. ايه يا رجالة؟ قدام ولا ورا؟ ها
سؤال. في مصر. في النص. آآ لما توسع المسجد النبوي من قدام القبلة بتاعة القديمة اتوسع حوالي سبع صفوف. فبقى محراب النبي عليه الصلاة والسلام قدامه سبع صفوف قدام. دولن ايه؟ آآ متقدمين يعني دول بقى
الصف الاول قدام محراب النبي عليه الصلاة والسلام. فطبيعي انما الامام هيجي يصلي دلوقتي هيصلي فين؟ في المحراب الجديد في اول صف خالص. مش معقولة يصلي ورا فاصبح ان انت عندك سبع صفوف خارج الروضة. سبع صفوف خارج الروضة. والصف الاول في المسجد النبوي دون بقى ايه؟ خارج
روضة. فهنا هيحصل عندك اشكالية في الصلاة. هل الافضل اصلي جوة الروضة؟ ولا اصلي في الصف الاول؟ جوة الرابع جوة الروض. هم. الصف الاول. ها؟ السؤال. اه قال لك ان
للفرض في الفرض الافضل انك تصلي في الصف الاول. احاديث النبي عليه الصلاة والسلام ان الله ايه؟ وملائكته يصلون على الصف الاول. فقال لك ان الافضل في الفرض انك تصلي في الصف الاول. اما في العبادة بتقوم الليل مسلا او بتقرأ قرآن او بتعمل اي حاجة. الافضل انك تكون موجود فين؟ في الروضة. خلاص
ده بالنسبة للروضة وسبحان الله من زكاء الامام البخاري. الامام البخاري كتب صحيح البخاري كله في الروضة. كان كل ما ييجي يكتب حديس ومصلي ركعتين في الروضة. وبعد كده يكتب الحديس. فتخيل الكتاب الصحيح البخاري كله من اوله لاخره مكتوب في الروضة الايه؟ المباركة دي. انك
انت تخش بقى تصلي خش صلي في الجنة دهي. خش اقرأ قرآن جوة. ولو دخلت ما اطلعش. يعني بعض الناس يخش يصلي ركعتين ويخرج. لا طالما انت في ساعة انك تفضل قاعد خليك. طالما مسلا ما فيش زحمة والناس بتقوم وبتخرج عشان ايه الناس كلها تصلي. ودخلت ما تخرجش. ما تخرجش لانك مش هتعرف تخش تاني
آآ يعني الروضة طبعا انتم عارفين ان هي في اوقات آآ تقريبا بعد الضهر وبعد الضحى وبعد صلاة العشاء التلات اوقات دولن بياخدوا نص الروضة بتتقفل عشان النساء. نص الروضة بتتقفل بحاجات كده برهونات كده عشان خاطر النساء يخشوا يصلوا في الروضة
فطبعا في الاوقات دين الروضة آآ مساحتها بتقل جدا. فلو انت يعني على اطرافها او لو انت عايز تخش في الوقت ده بيبقى صعب جدا. فانت برضو ايه خد بالك من المسألة دين لو عايز تصلي في الصف الاول في المسجد النبوي هتحتاج انك انت ترتب له من بدري شوية. يعني مسلا لو عايز تصلي الصف الاول
في صلاة العصر هيحتاج انك من بعد صلاة الضهر تقوم رايح هناك ناحية الصف الاول وتفضل قاعد كده متربص لاي واحد يقوم ويقوم يمشي تقوم جري قاعد مكانه. ولو قعدت ما تقومش انت بص دي قاعدة بقى خليها معك في الحرم على طول. لو قعدت في اي حتة ما تقومش. الحتت المميزة
لو وصلت الصف الاولاني ما تسيبوش بقى خليك بقى لحد ما تصلي العشاء ان شاء الله. فدايما عايز تصلي في الصف الاول محتاج انك انت ايه بدري فرض. وبالزات يعني الاطراف الصف بتبقى سهلة شوية. يعني الصف الاول في المسجد النبوي على اليمين والشمال يبقى اسهل كتير جدا من ورا الامام. خصوصا ان ورا الامام ساعات بياخدوا حتة
يعني الايه؟ يعني التشريفة بتاعة الايه؟ الامام كده الناس اللي بترد في الصلاة والحاجات دي. فانت خليك على الايه؟ على الطرفين. وتخيل انك انت يعني شف بتصلي في الصف الاول ووراك كمية بشر ان شاء الله لما تروح تجيب بقى المسجد من ورا احنا الفندق اللي احنا فيه في اخر المسجد من ورا
يعني لو القبلة اخر الاتوبيس احنا الفندق بتاعنا هنا كده. فانت هتخش المسجد من ضهره. من ضهر الناس. فهتقطع المسجد كله هتشوف ما شاء الله مسجد طوله كبير جدا. فتخيل بقى وانت بتصلي في الصف الاول وراك كل الناس دي. انك انت بفضل الله سبحانه وتعالى بقيت في الصف الاول في المكان ده. وان شاء الله برضه اما نجري
من مكة هقول لك تصلي في الصف الاول ازاي. خلاص؟ يعني ان شاء الله لو كان لنا عمر واه كملنا مع بعض يعني ان شاء الله. خلاص؟ النبي عليه الصلاة والسلام
يقول انتم ما بتصلوش على النبي؟ يعني تبقى في بلد النبي وما تصليش على النبي. هتصلي امتى طيب صلى الله عليه وسلم. اوعى تزهق ابدا من الصلاة على النبي عليه الصلاة والسلام. صلى الله عليه وسلم. زيد النبي صلاة. صلى الله عليه وسلم. يقول النبي صلى الله عليه وسلم
من استطاع منكم ان يموت في المدينة فليفعل. من استطاع منكم ان يموت في المدينة فليفعل. يعني لو تعرف تموت في المدينة موت يعني حتى قال العلماء ان يجوز تمني الموت في حالة الفتنة وفي المدينة. انك انت في المدينة يجوز انك تتمنى الموت فعلا
وكان سيدنا عمر ابن الخطاب يدعو ان هو يموت في بلد النبي عليه الصلاة والسلام. وسبحان الله! وفعلا مات في بلد النبي عليه الصلاة والسلام. ودفن بجوار النبي صلى الله عليه وسلم
اتمنى انك تموت. بعض الناس يعني ايه اه انتم عارفين ان في الحرم اه فيه القبة القبة بتاعة الحرم النبوي بتتحرك هنموت في المدينة. القبة بتاعة المسجد النبوي بتتحرك آآ على سير كده يعني تبقى قاعد كده وتلاقي القبة بتتحرك بالراحة
كده وبتفتح يبقى منك للسماء. فبعض الناس نايم على ضهره في المسجد وايه ومدروخ كده وفجأة لقى القبة بتتفتح. فقعد بقى صوت وافتكر ان هو هيموت وان ده ايه ملك الموت بيفتح القبة ونازل له. خد بالك فانت يعني ايه ما تبقاش تقلق لو لقيت الايه القبة بتتفتح يعني
اه نسأل الله سبحانه وتعالى ان احنا فعلا نموت موتة في المدينة في بلد النبي صلى الله عليه وسلم. انك تموت في بلد النبي صلى الله عليه وسلم. تمناها وتمناها بصدق. لعل ربنا سبحانه وتعالى ينولها لك
آآ في المسجد النبوي جوة بقى الروضة. والله عرفت تصلي ركعتين في محراب النبي عليه الصلاة والسلام. خير. تبقى صليت في مكان صلى فيه النبي النبي صلى الله عليه وسلم عندك جوة الروضة هتلاقي عواميد عواميد هتلاقي اي مكتوب عليها كده بخط غريب كده آآ اسطوانة
قالت عائشة اسطوانة عائشة. اسطوانة عائشة ده يقال ان ده العمود اللي كان النبي صلى الله عليه وسلم بيصلي عنده السنن. وكان بيجي يصلي السنة تحية المسجد او كده كان يصلي عند الايه؟ العمود ده اللي هي اسطوانة عائشة. رضي الله عنها. وهتلاقي عندك اسطوانة التوبة
مستوى التوبة دي اللي كان آآ الصحابي آآ ابو لبابة رضي الله عنه ربط فيها نفسه لحد ما الله سبحانه وتعالى انزل توبته. دي اسطوانة الايه وهتلاقي اسطوانة الوفود. اسطوانة الوفود ديت قالوا ان دي اللي كان النبي صلى الله عليه وسلم بيقابل عندها الوفود. اسطوانة الايه؟ الوفود. وازن فيه برضو
واسطوانة السارية تقريبا او السريرة دي برضو كان قال النبي صلى الله عليه وسلم كان ايه بيبعث من عندها الايه؟ السرائر الى غير ذلك دي كلها معالم في مسجد النبي عليه الصلاة والسلام. هتلاقي محراب تاني كده. يعني محراب النبي عليه الصلاة والسلام جوة الروضة. محراب النبي صلى الله عليه وسلم جوة الروضة. هتلاقي بقى محراب
تاني على يمين الروضة برة آآ حدود الروضة وهتلاقي ناس كتير عمالة بتصلي عنده وتتمسح فيه وكلام من ده. ده محراب من ايام الدولة العباسية ما لوش اي يعني خلفية تاريخية ولا يهمنا في اي حاجة. ولا تصلي عنده ولا في في اي فضل في الصلاة هناك. وده كان محراب عادي جدا. يعني ما تايه
آآ ناحيته. ابعده. آآ هو انتم كلكم مش سامعين امال صاحيين ليه؟ طب صل على النبي. ربنا صل على النبي اهو خلاص يا جماعة. ما حدش سامع نقضيها الصلاة على النبي عليه الصلاة والسلام
سلام وخلاص. طيب. آآ في مسجد النبي عليه الصلاة والسلام هتلاقي اول ما تدخل كده وتفضل مغوط لحد ما توصل قريب من القبلة كده وتكسر بقى يمين هتلاقي فتحة في المسجد يعني هتلاقي كده باب صغير باب وبعد كده
خش الباب ده هتلاقي حتة صغيرة جدا. يعني ما يجيش فيها صفين. وبعد كده تلاقي باب تاني على الشارع. حتة غريبة جدا كده. يعني باب وبعد كده حتة صغيرة قوي وبعد كده باب على الشارع. دي هتخش اما تخش المسجد تلاقيها على اليمين قدام. دول خالص على اليمين وهتلاقي مكتوب فوقيها خوخة ابي بكر
خوخة ابي بكر. خوخة يعني فتحة. النبي صلى الله عليه وسلم آآ حينما اتته الوفاة صلى الله عليه وسلم قال آآ كل خوخة الى المسجد تسد الا خوخة ابي بكر رضي الله عنه. كان الصحابة فاتحين دايما ايه؟ آآ ابواب على مسجد
فالنبي عليه الصلاة والسلام لما اتته الوفاة امر ان كل الفتحات دي تسبت ما عدا الفتحة بتاعة سيدنا ابو بكر وهي لحد النهاردة لسه الفاتحة ديت موجودة في المسجد ودي كانت اشارة من النبي صلى الله عليه وسلم لخلافة سيدنا ابو بكر من بعد النبي صلى الله عليه وسلم. زي ما قلت لك هتخش تلاقي فين؟ في المسجد
على الايه؟ على اليمين مسجد النبي عليه الصلاة والسلام بيتقفل بيتقفل تقريبا من الساعة عشرة تقريبا. آآ بيتفتح آآ الساعة واحدة ونص بالليل او اتنين. ما اعرفش المواعيد دلوقتي عاملة ازاي بس المهم ان هو بيتقفل في وقت كبير جدا حوالي تلات او اربع ساعات في الوقت دون بيكون المسجد النبوي ما فيش غير باب واحد بس مفتوح اللي هو باب
السلام. باب السلام والباب دوت قدام خالص. قدام خالص عند الصفوف الاولى يمين خالص. يعني انت اما تيجي بقى ايه احنا قلنا احنا في ضهر المسجد. هتلف بقى حوالين المسجد من برة لحد ما توصل عند القبلة قدام خالص على اليمين هتلاقي باب اسمه باب السلام. وده الباب اللي انت بتدخل
رقم ستة. رقم ستة. هو الباب رقم ستة وباب السلام معروف هناك لو سألت اي حد. فين باب السلام؟ وانت زي ما قلت لك انت اول ما تروح القبلة فانت في ضهر المسجد يبقى القبلة قدام خالص. فانت بتتعامل مع ايه؟ عندك رؤية واضحة شوية عن المسجد. غير اما تروح مكة القبلة في كل اتجاه بتبقى الدنيا اصعب
لكن في المدينة ان شاء الله الموضوع سهل لانه مسجد فيه قبلة وفيه ضهر للمسجد فتبقى الامور فيه سهلة. في الوقت دون بيبقى باب السلام بس اللي مفتوح وجزء بس من المسجد متاح فين الناس تصلي آآ في جزء من الايه؟ من المسجد آآ بيتهيألي كده يعني خلاص صح
مم اه. آآ طبعا ما تنساش دعاء دخول المسجد وانت رايح. ما تنساش دعاء دخول مسجد وانت رايح مسجد النبي عليه الصلاة والسلام. وآآ تستشعر بقى اللهم اجعل في قلبي نورا. وفي لساني نورا وفي سمعي نورا وفي بصري نورا. انت بقى
رايح تاخد النور مش من اي مسجد. ده من مسجد النبي صلى الله عليه وسلم. فتستشعر بقى النور فعلا. انت حاسس انك انت فعلا رايح تاخد نور في كل حتة في جسمك. فما تنساش تقعد آآ
ده قبل المسجد دعاء جميل جدا. ودعاء دخول المسجد. آآ المسجد النبوي زي اي مسجد. آآ تحية المسجد ركعتين عادي جدا. آآ في حاجة اسمها البقيع البقيع دي المقابر اللي دفن فيها الصحابة رضي الله عنهم. والبقيع هي لازقة في المسجد ما هياش بعيدة ولا حاجة. وآآ
تقريبا يعني ما فيش انت بتخرج من باب احنا زي ما قلنا ان في قبلة قدام والقبلة ديت اقصى اليمين لها اللي هو باب السلام يعني القبلة ده كده يمينها خالص باب السلام اللي هو بيبقى مفتوح بالليل شمالها بقى خالص قبر النبي صلى الله عليه وسلم ومعه سيدنا ابو بكر وسيدنا عمر
عند القبر ده فيه باب اسمه باب البقيع. باب البقيع. لما بتخرج من الباب ده بتلاقي مقابر البقيع في وشك على طول. ما فيش يعني بتعدي بس كده بتعد هدي حتة صغيرة بتلاقي مقابر البقيع بتروح تزورها زي اي مقابر بتقول دعاء دخول المقابر عادي جدا اا لو عايز تتبع جنازة
لو عايز تتبعي جنازة في الحرم تقريبا هتلاقي في كل صلاة جنازة ويمكن بتوصل احيانا لخمس جنازات في كل صلاة فحتى ان بعض الناس في قبل كده يقول لك مش معقولة ده يكون كل جنازة فيها صلاة كده. ده هم بيصلوا الجنازة كده وخلاص يعني ايه مع الصلاة كده يعني ايه اي حاجة وخلاص. لا ده فعلا كل جنازة او
كل صلاة ده فعلا فيه جنازة او اكتر. آآ احرص انك دايما تصلي الجنازة. قال النبي صلى الله عليه وسلم من صلى على الجنازة فله قيراط. والقيراط مسل جبل احد
والقراءة مسل جبل احد ومن اتبعها فله قيراطان. والقيراط اللي هو جبل احد ان شاء الله لما نروح آآ في المزارات. هتشوف جبل احد ده كبير جدا ما شاء الله
هتحسي انها تستشعر كمية الحسنات اللي انت هتاخدها وانت رايح. فلو انت عايز تتبع جنازة الجنازة في في الحرم النبوي بيخرجوا بها في المسجد من باب عند القبلة. احنا قلنا ان القبلة اهي في الوسط يمينها باب السلام شمالها باب البقيع. القبلة دي جنبها باب صغير
غير كده بيدخل منه الامام وبيدخله منه الجنازات. مجرد ما الجنازة بيصلى عليها بتخرج الجنازة من الباب اللي جنب القبلة ده ويجروا بها جري اسبرينت عالي جدا. واخد بيجروا بجد يعني جري فعلا. فلو انت عشان تتبع الجنازة دي حاجة من التلاتة. يا تكون بتصلي وراهم على
فتدخل من الباب بتاع الامام ده وتجري تجري بجد ويكون شبشبك معك. يا سلام! واخد بالك شبشبك في ايدك وايه وجري ورا الجنازة غير كده والله مش هتلحقها انسى لازم يكون شبشبك معك حطه في كيس او في اي حاجة جنبك وانت بتصلي. اول ما يسلمهم الجنازة تقوم خارج جري من الباب اللي
القبلة دون بتجري معهم بالجنازة وتتبعها. او انك تكون بتصلي عند باب السلام عند اقصى اليمين فبرضو تقوم ايه؟ مصلي الجنازة وجري لافف بسرعة من برة لحقهم عند الباب اللي بيخرجوا منه. هتلف بقى من برة المسجد. او بتصلي عند باب البقيع على اليمين. وبرضو تقوم خارج جري عشان تقابلهم وهم جايين من ناحية
الايه؟ مين ناحية القبلة؟ غير كده مش هنلحق الجنازة. الجنازة بتجري بسرعة رهيبة. ويعني هم هناك عادتهم كده جري فعلا سريع جدا. فانت يكون شبشبك معك تكون جنب اي باب قريب من القبلة. ساعتها بس تقدر تايه؟ تتبع الجنازة. فان شاء الله يعني ايه يبقى فيه في البرنامج ان احنا ان شاء الله في يوم
ايه؟ الاربع حاجات لسيدنا ابو بكر عملهم. قال النبي صلى الله عليه وسلم من اصبح منكم اليوم صائما؟ فقال ابو بكر انا. فقال من تابع منكم اليوم جنازة. فقال ابو بكر انا. فقال النبي صلى الله عليه وسلم من اطعم اليوم منكم مسكينا؟ قال ابو بكر انا. قال النبي صلى الله عليه وسلم من عاد منكم اليوم مرة
ايضا قال ابو بكر انا فقال النبي صلى الله عليه وسلم ما اجتمعن في امرئ الا ادخله الله الجنة. فاحنا ان شاء الله هنحاول في يوم كده نكون صايمين اه نتبع الجنازة بعد الفجر مسلا كده ولا حاجة يكون الوقت الجو جميل كده. ونشوف اي واحد معنا كده يكون ايه اه تعبان ولا حاجة
نروح نزوره في اوضته او نشوف اي مستشفى جنب الحرم. ان شاء الله الموضوع يبقى سهل يعني. آآ ونشوف برضه ايه مساكين الحرم كتير تيجي بوجبة ولا حاجة تديها لاي مسكين وبازن الله تبقى اجتمع فيك الاربع خصال اه بتوع سيدنا ابو بكر وفي الحرم النبوي اللي الحسن فيه بالف حسنة
بفضل الله سبحانه وتعالى وعلى قول آآ ابن عباس وبعض الصحابة ان كمان السيئة بالف السيئة بالف فخد بالك من نزر الحرام. النظر الحرام في الحرام بالف. في الحرم النبوي وبالف نظرة. والغيبة بالف غيبة
واي حاجة بقى يعني اللي هيقعد في الفندق ولا حاجة يشغل التليفزيون وجهات نظر حرام يبقى ايه؟ الف نزرة يا باشا. فخد ما تخاطرش بنفسك آآ غض بصرك في الحرم. ما تنشغلش باللي حواليك. ما تنشغلش بالشيعة والحاجات الغريبة اللي بيعملوها
شركة شبه ايرانيين وبالهنود وبالباكستانيين. واخد بالك؟ انشغل بالعبادة. انشغل بالله سبحانه وتعالى. انشغل بجوار النبي صلى الله عليه وسلم. ونسأل الله سبحانه وتعالى ان يرزقنا آآ ان نكون ممن يستمعون القول. فيتبعون احسنه. اقول قولي هذا واستغفر الله لي ولكم. جزاكم الله خيرا